section_heading: Ugroženost i zaštita
paragraph_text: Zbog kasnog dostizanja spolne zrelosti i niskog reproduktivnog kapaciteta, kostelj je jedna od ranjivijih vrsta morskih pasa kada je u pitanju izlov. Prirodni prirast populacije iznosi 2 do 7% godišnje. Procjenjuje se da se u protekle tri generacije (75 godina) globalna populacija kostelja smanjila za više od 30% te je stoga vrsta ocijenjena kao ranjiva od strane IUCN-a.